Politiek: Is dit dan “vuil”? | Elections 2009
« Strong leadership!! That’s what SA needs, now
Is Politics really a ‘dirty’ game? »
Geen land kan bestaan sonder ‘n regering nie – al is jy hoe “geestelik”. Ons is nog op aarde en die aarde word aan ons as gewone mense gegee om oor beheer uit te oefen en te bestuur. Dikwels wil mense hul van die politiek distansieer, maar tog het regeringsbesluite ‘n direkte impak op elkeen se lewe – of dit op ekonomiese gebied is, of sekuriteit, onderwys, of op watter gebied ook al. Of jy dit wil erken of nie, politieke leiers het ‘n invloed op jou daaglikse manier van leef en handel, en dit gaan ook so wees na die 2009 verkiesings. Ons het ook daagliks met staatsdepartemente te doen wat regeringsbeleid uitvoer en daardie beleid word deur die wetgewende gesag daar gestel wat tog uit mense bestaan. Ons kiesstelsel in SA werk soos in baie ander lande op ‘n demokratiese wyse waar die landsburgers die keuse uitoefen oor wie hul leiers moet wees. Die oplossing is dus dat ons die regte mense daar moet kry om te regeer, want die invloed wat hulle op ons lewe het, kan jy nie van ontsnap nie. God is egter nie buite die prentjie omdat mense nou die keuse maak nie, nee inteendeel, dit plaas ‘n nog groter verantwoordelikheid op ons om betrokke te raak of te stem, want Hy gebruik mense om sy taak op aarde te verrig en vir ons om hulle te kies.
My vraag is dus – het Christene nie ‘n rol om hier te speel nie? Dit is juis die plek om te wees om sodoende Christelike waardes en beginsels prakties toe te pas tot almal in die land se voordeel. Hier praat ek nie van ‘n party wat in naam ‘n Christen-party is nie. Wat ook al die naam. Beginsels moet gestalte kry in beleid en in optrede. (Ek persoonlik het nie erg aan ‘n Christelike naam vir ‘n politieke party nie – om ‘n paar redes, maar dit is ‘n ander debat). Mense wil nie noodwendig hoor jy is ‘n Christen nie, hulle wil dit sien en ervaar. Die gesindheid van Christene wat hulle wil distansieer van die politiek, grens dikwels aan geestelike hoogmoed: “Hou julle maar besig met die aardse, ek is besig met die hemelse dinge.” Die gevaar is dat ons so hemelbewus kan wees dat ons weinig vir ander mense iets op aarde beteken. Nee, ek sal meer “Josefs” en “Daniëls” wil sien in ons regering, Bybelfigure wat topposisies in hul regerings beklee het en wat so ‘n impak op die regering en die bevolking van hul dag gemaak het dat dit vandag nog as voorbeeld dien. Selfs Jesus het sy dissipels geleer bid: “Laat U koninkryk kom, laat U wil geskied, soos in die hemel net so op die aarde.” Terwyl ons nog op aarde is, lyk dit my het ons nog ‘n groot rol om te speel.
November 26th, 2008 | Tags: 2009 verkiesing, Christen politieke partye, Christene, Christenskap, verkiesing 2009 | Category: Uncategorized | Print This Post | Email This Post | Subscribe to comments	| Leave a comment | Trackback URL
One Response to “Politiek: Is dit dan “vuil”?”
December 2nd, 2008 at 1:47 am
In verband met jou artiekel.Om saam as burgers kommentaar en inligting te lewer oor ons burgerlike opienie in verband met hoe ons huidige regering vaar is nodig. Baie keer is ons persoonlike opienie oningelig en onopgevoed, verklaar. Basies is sommige van ons opienies verkeerd maar dit is gesond om die “verkeerde” opienie te hoor as gewone burgers want sommige van ons is vas gevang in ons bindende opienie en glo en weet dat ons opienie reg is maar sodra dit vergelyk is met ons vriende of famielie of selfs iemand in ons gemeente besef ons dat dit te verkeerd is vir ons om in te glo. So dit stel ons vry. Vry van die idea dat ons as mens reg is en almal is verkeerd todat ons ons self hoor en dan besluit ” nee wag dit klink nie reg vir my nie” Dit dan, deur gesonde debat is ons vry gesit met die inmenging en bestuur van ons burgerlike eiendom, vryheid en gesondheid. Ons het ons opienie reg gestel deur saam te praat en polieties in te meng.
Ek bevorder die idea van aparte Staat en Geloof in die Rebubliek omdat dit twee totale verskillende heelalle regeer en bevorder. Regeerings op aarde moet nog herstel word en ‘n Unie instand hou of selfs in daai rigting van perfeksie gaan. Waar perfeksie ons doel en rigting is as Dienaars weet ons en lewe ons, met die feit, dat perfeksie die Unie van ‘n Republiek heeltemal regeer en instandhou met die werkilike waardes van burgelike eiendom in ons gelowege beweegings as mense wat waarheid oefen.
Wat jy oor gesels is ‘n waardevolle vraag. My antwoord is dat daar so , so baie werk is wat voor le om juis vir perfeksie te mik en die Unie van ons Republiek te regeer en soos perfeksie dit in prakteik in te stel, weet ons dat die Perfekte Regeering van die Unie terug kom aarde toe om die gelowige famielie te kom haal, in hulle eie tyd. Jesus se Regeering regeer Sy Unie maar die aarde se regerings is leiers van die aarde wat regeer met die doel om nog soos Perfeksie te kan regeer , dus die harde werk wat voor le is werk wat nog gedoen moet word om te kan volg en saam te stem, as dienaars, met sy gebed : ” laat U wil gedoen word op aarde net soos dit in die Hemel is….. “.
Die aardse regerings is aangestel om die Wet te lewer en uit te dien vir die burgers van die Republiek.
As Dienaars bid ons vir hulle as leiers wat hoe posiesies van kantoor besit. Sou die regering of die aangestelde klerke, die Wet breek en nie lewer soos hulle aangestel is om te doen nie, is hulle tot nuut verklaar en hou ons aan om te bid vir die regeering want die burgers is nie tot nuut verklaar nie.
Ja dit kan se ek,ek stem saam met jou, Barend.